作者:孫居敬
標題:賀新郎
內容:風月為佳節。更湖光、平鋪十里，水晶宮闕。若向孤山邀俗駕，只恐梅花悽咽。有圖畫、天然如揭。好看騷人冰雪句，走龍蛇、醉墨成三絕。塵世事，謾如發。真須腳踏層冰滑。倚高寒、身疑羽化，水平天闊。目送雲邊雙白鷺，杳杳衝煙出沒。□□□、□□□□。喚醒兒曹梁甑夢，把逍遙、齊物從頭說。洗夜光，弄明月。